ועדת הכלכלה, כנסת 18, פרוטוקול מספר 753, 2012-02-21 11:30

כרמל שאמה-הכהן: צהריים טובים.

כרמל שאמה-הכהן: ראשית התנצלות על האיחור החריג מאוד בגלל פקק באמת לא נורמלי בכביש 443.

כרמל שאמה-הכהן: אנחנו בעצם לקראת סיום של הצעת חוק התקשורת (בזק ושידורים) (תיקון מס' 52) (איסור תשלום והפסד הטבה בשל ביטול הסכם למתן שירותי רדיו טלפון נייד), התשע"ב-2011.

כרמל שאמה-הכהן: בדיון הקודם היו שתי נקודות: האחת שהודעתי למשתתפים שהשר ואני הגענו להבנה לדחות את הטיפול בנושא ציוד הקצה.

כרמל שאמה-הכהן: זה דבר שאתייחס אליו בהמשך.

כרמל שאמה-הכהן: הנקודה השנייה הייתה שעסקנו בנושא הגדרה של לקוח עסקי פרטי, ושם עצרנו את הדיון.

כרמל שאמה-הכהן: מאז הדיון האחרון התקבלו שוב תלונות לגבי טיפול של שתיים משלוש חברות הסלולר בנושא הוראות ניתוק זיקה של משרד התקשורת.

כרמל שאמה-הכהן: מדובר בחברות אורנג' וסלקום.

כרמל שאמה-הכהן: אנחנו כבר נדון גם בנקודה הזאת.

כרמל שאמה-הכהן: כי אם מינימום של הוראות ניתוק זיקה לא מקוימות היום בשוק אז כל ההבנה מבחינתי עם השר לא תקפה.

כרמל שאמה-הכהן: אנחנו נדון בזה עוד כמה דקות.

כרמל שאמה-הכהן: נסיים קודם את הנושא של לקוח פרטי ולקוח עסקי.

כרמל שאמה-הכהן: יש מישהו שלא דיבר בנושא הזה בדיון הקודם ורוצה לדבר על זה?

כרמל שאמה-הכהן: בבקשה.

זאב בוים: אני זאב וינר.

זאב בוים: אני רוצה לדבר בתור לקוח עסקי גדול.

זאב בוים: חלק מהפעילות שלי זה גם ריסיילר, מה שנקרא.

זאב בוים: מה שקרה ברפורמה האחרונה זה שהעסקים הגדולים, מעל 100 קווים, נשכחו בשדה הקרב, כלומר נשארו עם קנסות מאוד גדולים בלי אפשרות לצאת מהם.

זאב בוים: כיום לקוח עסקי שרוצה לסיים את ההתחייבות שלו צריך לשלם קנסות של בין 2,000 ל-5,000 שקל לכל מנוי.

זאב בוים: באמצע תקופת ההתחייבות חברות הסלולר יכולות להעלות את התעריפים.

זאב בוים: גם אני וגם לקוחות אחרים מקבלים מדי פעם העלאה של 30%-20%.

זאב בוים: באמצע התקופה אפשרות אחת היא להמשיך – לסתום את האף ולשלם תעריפים שגבוהים ב-30% לחודש, אפשרות אחרות היא לנתק את הקווים ולשלם קנסות של אלפי שקלים, אפשרות שלישית היא לעבור לחברה מתחרה שתשלם את הקנסות - -

כרמל שאמה-הכהן: כמה קווים יש לך?

כרמל שאמה-הכהן: 600.

כרמל שאמה-הכהן: - - לעבור לחברה מתחרה שתשלם את הקנסות, אבל תתחיל התחייבות חדשה של שלוש שנים שבמהלכה היא שוב תעלה את התעריפים באמצע וחוזר חלילה.

כרמל שאמה-הכהן: כך שאי אפשר לצאת מהמעגל הזה.

כרמל שאמה-הכהן: לכן לדעתי נעשה עוול מאוד חמור בכל ההתייחסות ללקוחות עסקיים.

כרמל שאמה-הכהן: הרעיון היה שלקוחות עסקיים, יש להם כוח מיקוח מאוד גדול, והם יודעים לדאוג לעצמם.

כרמל שאמה-הכהן: בפועל אני מכיר את השוק, וזה לא ככה.

כרמל שאמה-הכהן: - - - לא?

כרמל שאמה-הכהן: יש - - - למה פתחת עסק אם אתה לא מומחה בו ולא יודע לעמוד?

כרמל שאמה-הכהן: א', יכול להיות שעשיתי שטות, אבל אני לא פה הדוגמה.

כרמל שאמה-הכהן: אני מכיר אישית הרבה מאוד לקוחות עסקיים גדולים בעלי 50 קווים, 200 קווים.

כרמל שאמה-הכהן: יש פה מישהו מהקיבוץ שעוד מעט ידבר אולי גם ויסביר לך במה מדובר.

כרמל שאמה-הכהן: 50, אין לו בעיה, הוא לא לקוח עסקי.

זאב בוים: הוא לקוח עסקי.

זאב בוים: לקוח של הקיבוץ יש לו 920 אלף שקל קנסות יציאה- -

קריאה: יש לו 550 מכשירים.

זאב בוים: 550 מכשירים של הקיבוץ.

זאב בוים: לקוחות עסקיים לפעמים צומחים, מתחילים בקטן, גדלים.

זאב בוים: מה שנכון לגבי לקוחות עסקיים ענקיים, כמו החברה לישראל ואלביט שיש להן 10,000 או 20,000 קווים.

זאב בוים: הם יודעים לדאוג לעצמם, הם באמת מקבלים תנאים טובים.

זאב בוים: היום אני יכול להראות לך חוזה מדף בחברת סלקום של לקוח עסקי שיש לו למעלה מ-100 קוויים – תוכנית יותר גרועה מכל תוכנית שלקוח פרטי יכול לקבל היום.

זאב בוים: תוכניות לא טובות עם קנס יציאה שאם אתה עוזב אתה משלם את התשלום החודשי כפול החודשים שנשארו.

זאב בוים: זאת אומרת אם אתה משלם 300 שקל בחודש אז זה כפול 30 חודשים.

זאב בוים: זאת אומרת אתה יכול לשלם 9,000 שקל קנס כשאתה יוצא מהתוכנית הזאת.

זאב בוים: זה מה שמוצע היום ללקוחות העסקיים.

זאב בוים: רוב הלקוחות העסקיים, גם מעל 100 קווים, הם לא כאלה חכמים, והם לא מגובים בסוללות של עורכי דין ורואי חשבון.

זאב בוים: בכל אופן לדעתי צריך להרחיב ולהגדיל ולשנות את ההגבלות לגבי לקוחות עסקיים גדולים.

כרמל שאמה-הכהן: 600 זה מספר גדול.

כרמל שאמה-הכהן: אני לא יודע אם אנחנו במקום הזה.

כרמל שאמה-הכהן: בבקשה, מי עוד?

גלעד מיכלסון: אני גלעד, אני ריסיילר בחברת סלקום.

גלעד מיכלסון: יש ברשותי כ-200 קווים.

גלעד מיכלסון: אני לא יודע בדיוק מה נאמר בישיבה הקודמת כי לא הייתי פה, אבל מבחינתי יש לכל קו התחייבות כלפי סלקום שאני כמובן מגלגל אותה ללקוח: ההתחייבות לשלוש שנים עם קנס יציאה מינימלי של 2,200 שקל לפני מע"מ – אני לא מדבר על ציוד הקצה – וזה מגולגל ללקוח.

גלעד מיכלסון: מבחינתי המצב הנתון כרגע שהקנסות נשארים – אני מעדיף שזה יישאר מכיוון שככה לקוחות נשארים אצלי בין אם רוצים ובין אם לא, והרווח שלי נשאר קבוע.

גלעד מיכלסון: אבל אני דווקא בא מכיוון אחר – אני רוצה דווקא להיות הגון כלפי הלקוחות שלי, ושאותם לקוחות יישארו אצלי מבחירה חופשית, לא בגלל איום של קנסות יציאה.

גלעד מיכלסון: אומרים שעל קנסות יציאה קיבלתי הטבות – לא קיבלתי שום מתנות, שום מכשירים חינם.

גלעד מיכלסון: כל המכשירים שיש לנו זה בשיטת חיוב-זיכוי.

גלעד מיכלסון: אתה, אדוני היושב ראש, יודע בדיוק מה המחירים של ציוד הקצה, במיוחד בעסקי.

גלעד מיכלסון: למשל בסלקום ציוד הקצה בעסקי הוא יותר יקר מאשר במגזר הפרטי.

גלעד מיכלסון: המגזר הפרטי יקר בלמעלה מ-100% מהפרטי באמת במדינה.

גלעד מיכלסון: לדעתי, אין שום סיבה שיהיו לנו עדיין קנסות באלפי שקלים כשאנחנו לא מקבלים שום מתנות כנגדם.

אברהם נחמן לייטנר: אני מקיבוץ שלוחות.

אברהם נחמן לייטנר: דבר ראשון אני רוצה להגיד משהו קצת בבדיחות: נראה לי שאני המבוגר ביותר פה, וזאת הפעם הראשונה שקורה לי שאני זקן העדה.

אברהם נחמן לייטנר: על כל פנים, אני 30 שנה בענף התקשורת, והנושא של הטלפונים הסלולריים שהבליח לנו בחיים לפני כ-15 שנה, ואנחנו כקיבוץ התנהלנו ומתנהלים כלקוח עסקי – מאוד עזר לנו ומאוד היה לטובתנו עד לפני כחמש שנים.

אברהם נחמן לייטנר: והגלגל התחיל להתהפך עלינו.

אברהם נחמן לייטנר: היום אנחנו עם כ-550 לקוחות לקוחות מנויים ומתנהלים כלקוח עסקי מבחינת חברת הסלולר.

אברהם נחמן לייטנר: זה דבר פנטסטי – יש להם "בילינג" אחד, ואני את כל ה"בילינג" ואת כל העבודה אני עושה כלפי האנשים.

אברהם נחמן לייטנר: אין להם בעיה של לקוחות שלא משלמים או לרדוף אחריהם או להעסיק עורכי דין.

אברהם נחמן לייטנר: בכל אופן אנחנו רואים שהכדאיות שלנו ללכת עם חברת הסלולר כלקוח עסקי הולכת ופוחתת.

אברהם נחמן לייטנר: מדוע?

אברהם נחמן לייטנר: משום שמתוך 550 מנויים שלנו, אולי 100 זה באמת נטו עסק.

אברהם נחמן לייטנר: כל השאר זה חברים, זה בני משפחה, זה אנשים שהיום כבולים בגלל צורת ההתנהלות של הקיבוץ כחשבון אחד.

אברהם נחמן לייטנר: אנשים זועקים, רוצים לצאת, רוצים להתקדם, רוצים להחליף מכשירים – לא יכולים.

אברהם נחמן לייטנר: אני חמישה חודשים לפני סיום הסכם – 920 אלף שקל קנסות יציאה – מי ירצה בכלל לנהל איתי עסק?

אברהם נחמן לייטנר: אני שוב מזכיר – זה בעצם לקוחות פרטיים תחת המטרייה של לקוח עסקי.

כרמל שאמה-הכהן: חברות הסלולר?

דורי ציקו: אני מסלקום.

דורי ציקו: לפחות לגבי הנושאים שעלו פה על-ידי מי שהציגו עצמם כלקוחות סלקום, חשוב להגיד שני דברים: קודם כול טוענים שלא קיבלו הטבות, לא קיבלו מכשירים – יכול להיות שזה נכון שלא קיבלו מכשירים חינם – אני לא מכיר את ההסכמים הספציפיים שמדברים עליהם פה – אבל ללא ספק, אותם גורמים עסקיים קיבלו תעריפים זולים יותר מאלה שהיו נהוגים באותה עת, אחרת כנראה לא היה להם עסק.

דורי ציקו: כי הם אומרים שהם קונים מחברה סלולרית במחיר X, ומוכרים את זה במחיר Y ללקוח.

דורי ציקו: לבוא ולהגיד שהם לא קיבלו הטבה - הם קיבלו הטבה.

דורי ציקו: זה שחברת הסלולר בהסכם מסודר מול לקוח, שנטען פה שאין כוח לחברה שיש לה למעלה מ-100 מכשירים – אני מאוד שמח ששני אנשים שיש להם חברה אחת לכל אחד או שתיים או שלוש יודעים מה קורה בכל השוק, אבל כן יש כוח לחברות עם כמות מכשירים גדולה.

דורי ציקו: דבר אחרון – אם הם לא רוצים לגלגל את הקנס לצרכן שלא יגלגלו את הקנס ללקוח הסופי.

דורי ציקו: אף אחד לא אמר להם שהם צריכים.

דורי ציקו: שיגלמו את זה במחיר שהם גובים מהלקוח, ולא יגלגלו את הקנס.

דורי ציקו: אף אחד לא אמר שצריך.

דורי ציקו: זה שאני דורש במסגרת הסכם שעשיתי כדי לקבל תנאים מסוימים, והם קיבלו את זה – שבאותה עת התנאים שלהם היו תנאים מדהימים.

גלעד מיכלסון: קנס של 3,000 שקל אי אפשר לגלם בחיים בשום צורה ללקוח, בשום תשלום חודשי.

דורי ציקו: אני חושב שאתה החלטת לחתום על ההסכם, לא אני.

גלעד מיכלסון: באותה עת עשיתי טעות.

גלעד מיכלסון: השאלה היא מה עושים עכשיו.

דורי ציקו: בגלל טעות עסקית שאתה עשית אתה מצפה שאני אשא בטעות שאתה עשית.

דורי ציקו: פשוט לא ברור לי.

דורי ציקו: ועוד נתון אחד חשוב: אומרים שבעצם לא ניתן לעבור עם 600 המכשירים לעסקה בחברה אחרת.

גלעד מיכלסון: - - - בקנסות האין-סופי, בהתחייבויות.

גלעד מיכלסון: אני לנצח אשאר עם התחייבות.

גלעד מיכלסון: לעולם אני לא רואה את עצמי מפסיק - -

דורי ציקו: קודם כול אתה לא חייב.

כרמל שאמה-הכהן: אבל בתום התקופה זה נגמר, לא?

זאב בוים: אבל הם מעלים באמצע את המחירים בתעריפים אדירים.

דורי ציקו: זה כתוב לך בהסכם, אתה חתמת על הסכם שזה כתוב בו.

זאב בוים: ודאי.

זאב בוים: אבל מה לעשות היום?

זאב בוים: תעזור לי.

זאב בוים: מה היית עושה במקומי?

זאב בוים: אני טיפש, אני עשיתי טעות.

זאב בוים: לא אני – כל הלקוחות העסקיים במדינה הם בדיוק כמוני.

זאב בוים: אלה שחתמו על חוזים לפני שנתיים חתומים על חוזים של התחייבות לשלוש שנים שמותר להעלות תעריפים.

זאב בוים: כולם בלופ הזה האין-סופי.

דורי ציקו: ועדיין הם החליטו בצורה מושכלת, ולא כל הלקוחות העסקיים במדינה באים וטוענים את הטענות שלך.

דורי ציקו: רוב הלקוחות העסקיים במדינה לא נמצאים כרגע בחדר.

דורי ציקו: הם כנראה כן מרוצים מהדבר הזה ומהתנאים שהם קיבלו בתמורה לכללים אחרים.

דורי ציקו: אתה החלטת שאתה לא מסכים ורוצה לחתוך את ההסכם כך שרק תרוויח, ולא יהיה לך הצד השני.

זאב בוים: נכון, גם הרגולציה ללקוחות הפרטיים, לפי דעתי זה מיותר.

זאב בוים: רוב הלקוחות הפרטיים לא התלוננו.

זאב בוים: היינו משאירים אותם עם התחייבות לשלוש שנים.

דורי ציקו: אז זה תשאל את משרד התקשורת.

דורי ציקו: הם יגידו לך אחרת.

זאב בוים: נכון, אני לא מציע לך לבטל את הקנסות, אני מציע למשרד התקשורת.

דורי ציקו: שמשרד התקשורת יגיד מה הוא חושב בנושא.

כרמל שאמה-הכהן: משרד התקשורת.

נתי ביאליסטוק: הדיון התחיל בשאלה איך אנחנו מגדירים את אותו מנוי שיוכל ליהנות מהשינוי בחקיקה שאוסר רק גביית קנסות יציאה.

נתי ביאליסטוק: כלומר ככל שהדיון עוסק בנושא הזה, אז בסדר, נבחן איך אנחנו מתייחסים למנוי כזה ולמנוי אחר, איך להגדיר אותו וכדומה, כשברור לנו שאנחנו רוצים מאותם לקוחות שהם אנשים פרטיים בסוף היום, שעשו עסקה עם חברת סלולר, להקל את המצב.

נתי ביאליסטוק: הסיפור שמתואר פה מצד הגורמים שיושבים ממול, לקוחות עסקיים – אם אני אעשה אנלוגיה קצת ציורית – זה כאילו באיזשהו שלב באו ומכרו להם שני צמידים מזהב, והם מאוד אהבו את הצמידים האלה משום שהם מאוד יפים, וזהב זה מאוד "אִין", ואחרי כמה זמן הם הבינו שהשרשרת ביניהם קצת מפריעה להם לתפקוד.

נתי ביאליסטוק: אבל הם שמו על עצמם את האזיקים האלה באהבה ובשמחה.

יוליה שמאלוב-ברקוביץ: אתה יכול להביא דוגמה יותר רלוונטית?

לאה ורון: לא הבנו את האנלוגיה.

לאה ורון: בשום שלב לא באו ואמרו להם שהצמידים יעלו עכשיו במחיר פי כמה וכמה.

אתי בנדלר: אמרו להם.

לאה ורון: על הצמידים לא.

לאה ורון: באנלוגיה, לא.

נתי ביאליסטוק: אמרו להם, ההסכם אמר את זה.

לאה ורון: באנלוגיה של הצמידים, לא.

נתי ביאליסטוק: באנלוגיה, כן.

נתי ביאליסטוק: הוא קצת אכל וקצת השמין אז זה נהיה קצת יותר צפוף וקצת יותר לוחץ, והרצועה קצת יותר הפריעה.

נתי ביאליסטוק: אני אומר שוב, מדובר פה בלקוחות עסקיים, בדרך כלל מאוד ממולחים, עד כמה שאנחנו הבנו.

נתי ביאליסטוק: כל התלונות שאנחנו קיבלנו באו מהצד של לקוחות פרטיים ולא של לקוחות עסקיים.

נתי ביאליסטוק: גם לקוחות עסקיים שקיבלנו מהם תלונות הם לקוחות שמסתבר שעל-פי המאפיינים שלהם הם לקוחות פרטיים.

נתי ביאליסטוק: זאת אומרת זאת אותה חנות מכולת, אותו נהג מונית ואותו ספר או חנווני במקום אחר – לקוחות שבאופיים הם באמת לקוחות פרטיים ולא עסקיים.

נתי ביאליסטוק: אף לקוחות בסדרי הגודל שמתוארים פה לא פנה אלינו בשום תלונה, כולם נהנו מההסדרים האלה כיוון שכך השוק הזה עבד.

נתי ביאליסטוק: אם צריך לייצר יותר שקיפות ולעשות יותר גילוי נאות, בהחלט צריך כל הזמן שאנחנו עומדים על המשמר בעניין הזה.

נתי ביאליסטוק: לדעתי, הוכחנו שאנחנו עושים את זה לא רע בשנתיים-שלוש האחרונות.

נתי ביאליסטוק: אני גם יכול לסבר את אוזניך שכל הזמן יושב במשרד התקשורת צוות צרכנות שכל הזמן שוקד ובודק ודואג לעשות את התיקונים הבאים.

נתי ביאליסטוק: אבל בין זה לבין הבקשה שהושמעה פה המרחק גדול יותר.

נתי ביאליסטוק: אנחנו מוכנים להציע או לשמוע גם מחברות הסלולר איזושהי הצעה להרחבת אותה ההגדרה של המנוי שייהנה מהשינוי הזה, ואנחנו נשמח לתמוך בזה.

נתי ביאליסטוק: אבל אי אפשר להכניס את אותם גופים עסקיים ענקיים כאילו הם לקוחות פרטיים, זה פשוט לא זה.

נתי ביאליסטוק: בטח לא ביום שבו הם עושים את העסק.

אבי רימון: אם אפשר קצת לשפוך אור על התופעה שמיוצגת כאן:

אבי רימון: מדובר בסוג של דילרים, ויש פער מאוד גדול בין המחירים בשוק העסקי לבין המחירים בשוק הפרטי.

אבי רימון: הם באים לפעמים בצורה גלויה, ולפעמים הם באים מחברה סלולרית, והחברה הסלולרית לא יודעת שהם דילרים.

אבי רימון: הם אומרים, אנחנו ארגון עסקי כזה או אחר, אנחנו רוצים להזמין כמה מאות מכשירים או אנחנו מייצגים כמה מאות מכשירים, הם מקבלים תנאים יוצאים מן הכלל מכיוון שהם מייצגים משהו מאוד גדול, ובפער הזה הם מוכרים ללקוחות פרטיים.

אבי רימון: אז הם עושים מעין סוג של משחק.

אבי רימון: אנחנו לא תמיד יכולים לזהות אותם, לא תמיד אוהבים את זה משום שאז יש איזה נתק מהלקוח – זאת לא תופעה חיובית במיוחד, ככה אני רואה אותה, כי יש נתק בין הלקוח לבין המפעיל.

אבי רימון: הלקוח לא נהנה מאותם תנאים שלקוח רגיל מקבל.

אבי רימון: זאת לא תופעה שמאוד ראוי לעודד אותה.

אבי רימון: לגבי העלאת המחירים שלהם – כל לקוח עסקי, בחוזה שלו יש נוסחה מתמטית מה המקסימום שאפשר להעלות לו.

אבי רימון: כשהם נכנסים לעסקאות כאלה, אנשי עסקים אמורים להבין אותה - -

יוליה שמאלוב-ברקוביץ: אבל זה מאעכרים, זה לא אנשי עסקים כרגע.

קריאה: אנשי עסקים הכי טובים.

אבי רימון: הם מבינים את השוק הזה יותר טוב מרובנו פה.

אבי רימון: כי זה החיים שלהם, זה מה שהם עושים.

זאב בוים: לשפוך את כל האור על שנינו שאנחנו מתעסקים בזה ומבינים בזה - -

אבי רימון: אני מתייחס לתופעה של הקיבוצים.

אבי רימון: קיבוצים מקבלים תנאים מפליגים.

אבי רימון: עכשיו כל אחד תלוי במידת המיומנות שלו.

אבי רימון: יש כאלה שעושים מכרזים ומקבלים תנאים מדהימים.

אבי רימון: הם מכתיבים את התנאים.

אבי רימון: לקוחות בסדר גודל כזה מכתיבים את התנאים.

זאב בוים: אני לא מסכים איתך.

זאב בוים: אני ראיתי עסקה שקיבוץ סגר לפני חודש – עסקה שהיא יותר גרועה מלקוח פרטי היום שניגש לחברת הסלולר.

כרמל שאמה-הכהן: אנחנו לא באים לתקן פה טעויות של עסקאות.

זאב בוים: הבנתי, אבל גם אל תעזרו ללקוחות פרטיים.

זאב בוים: כל לקוח פרטי התחייב, חתם, יש לו קנס של 3,000 שקל - -

כרמל שאמה-הכהן: יש לו הרי מעמד של לקוח פרטי ושל קיבוץ מיוצג, מאורגן.

כרמל שאמה-הכהן: אנחנו לא יכולים עד כדי כך להתערב.

זאב בוים: למה?

אתי בנדלר: חקיקה מתערבת בכשלי שוק.

אתי בנדלר: כשל שוק אופייני נוצר כאשר הכוח בין שני הצדדים איננו כוח שווה.

זאב בוים: וכשיש מונופול בין חברות הסלולר, מה שהיה כל השנים,

אתי בנדלר: אז טיפלו בזה בדרך אחרת.

זאב בוים: טיפלו בתחום הפרטי ולא בעסקי.

זאב בוים: בעסקי עדיין יש מונופול, עדיין מגלגלים את - - -

אתי בנדלר: תאר לך שהחשב הכללי, אחרי שהוא פרסם מכרז בין כל חברות הסלולר וקיבל תנאים מצוינים עבור עובדי המדינה יוכל להגיד היום שהוא לא משחק את המשחק הזה, אני מפר את החוזה הזה.

זאב בוים: את צודקת.

זאב בוים: אבל זה ההבדל בין החשב הכללי לבין חברות שיש להן מעל 10,000 או 20,000 או לבין לקוחות עסקיים.

זאב בוים: ושוב, לא להאיר את הזרקור שאני ריסיילר, ואני מבין בזה – יש המון לקוחות, ויש לי עוד לקוחות עסקיים, חברים שאני מכיר אותם שהם לא אנשי עסקים ממולחים, והם נפלו בפח וחתמו על חוזים כמו כל הכוח בשוק.

אתי בנדלר: כמו כל איש עסקים שיש טובים, ויש פחות טובים.

אתי בנדלר: יש כאלה שיודעים לנהל את ענייניהם טוב יותר, ויש כאלה שעושים את זה פחות טוב.

זאב בוים: סלולרי לעובדי החברה ולמשפחות החברה זה לא קשור לעסקים.

זאב בוים: בן אדם מוכר ספרים – הוא צריך טלפונים לעובדי החברה.

זאב בוים: נותנים לו חוזה, הוא חותם, הוא מתחייב על 3,000 שקל קנס, והוא לא יוצא מזה - - -

יוליה שמאלוב-ברקוביץ: במקרה שלך, נניח, מי נותן שירות ללקוח?

זאב בוים: אני לא הנושא כריסיילר.

זאב בוים: זה לא הנושא שלי.

זאב בוים: יש עשרה ריסיילרים?

זאב בוים: אני מדבר על אלפי לקוחות עסקיים.

יוליה שמאלוב-ברקוביץ: ריסיילר פלוני-אלמוני – מי נותן שירות לטלפון שהוא מכר?

כרמל שאמה-הכהן: אנחנו בנושא הזה - -

יוליה שמאלוב-ברקוביץ: רגע, זאת תשובה חשובה.

יוליה שמאלוב-ברקוביץ: מי נותן שירות לאותו טלפון?

זאב בוים: דרכי?

כרמל שאמה-הכהן: החברה.

זאב בוים: איזה סוג שירות?

יוליה שמאלוב-ברקוביץ: התקלקל טלפון, והוא קנה אצלך - -

זאב בוים: אם יש ביטוח הוא מקבל - -

יוליה שמאלוב-ברקוביץ: כמה עולה לו ביטוח?

זאב בוים: תלוי, יש כל מיני תנאים.

כרמל שאמה-הכהן: אני רוצה לעבור לנושא השני.

כרמל שאמה-הכהן: אנחנו הבנו את התמונה.

כרמל שאמה-הכהן: אני לא רואה שאנחנו הולכים להתערב בכמויות מכשירים של 400, 500, 600.

כרמל שאמה-הכהן: יש גבול למה שהכנסת יכולה להתערב בהסכמים בין שני צדדים, אלא אם כן יש באמת מכת מדינה.

כרמל שאמה-הכהן: אני עוד לא רואה את זה שם.

כרמל שאמה-הכהן: אם מישהו לא ידע לארגן או לכלכל טוב את צעדיו - - משרד המשפטים מתעקש להגיד משהו?

דנה נויפלד: אני לא מתעקשת – אם אפשר.

דנה נויפלד: אני מקשיבה לדיון, ואני מבינה את הדילמה, אני רק רוצה להסב את תשומת לבכם שכל מספר שייקבע כאן תמיד יהיו מקרה הקצה שיסבלו מהכלל שייקבע.

דנה נויפלד: כלומר אם יקבעו 600, אז מה עם זה של 500 - -

קריאה: 750.

דנה נויפלד: בדיוק.

דנה נויפלד: ולהפך.

דנה נויפלד: גם מבחינת כאלה שעשו עסקאות לא טובות.

דנה נויפלד: השאלה היא עד איזה גבול של פטרנליזם אפשר להגיע.

דנה נויפלד: המטרה של כל התיקון הייתה מלכתחילה לפתוח חסמי שוק כדי שיהיה אפשר לזוז מחברה לחברה.

כרמל שאמה-הכהן: לא לתקן עסקאות שגויות.

נתי ביאליסטוק: אגב, אם כל לקוח, עסקי או פרטי, שרואה עצמו נפגע מההתנהלות של חברת סלולר רשאי לפנות למשרד התקשורת.

נתי ביאליסטוק: אנחנו מטפלים בכל הפניות.

כרמל שאמה-הכהן: זה לא יעזור לו הרבה במקרה שלהם.

נתי ביאליסטוק: בסדר, אם זה באמת טעות בשיקול דעת אנחנו מן הסתם לא נתערב.

כרמל שאמה-הכהן: כן, בבקשה.

שי חכשור: אני יבואן של מכשירי סלולר ובעל רישיון ל- MVNO.

שי חכשור: אני לא כל כך מעורה במה שהיה, ואני לא הייתי פה לפני זה, אבל ממה שאני שומע כאן אני חושב שיש לקוחות אסטרטגיים אצל המפעילות שבאמת מנהלים משא ומתן עם עורכי דין ומגיעים לכל מיני עסקאות טובות.

שי חכשור: אבל מי שמשלם את המחיר זה העסקים הקטנים, 5-1, שלהם חברות הסלולר - -

אתי בנדלר: מה זה 5-1?

שי חכשור: רופא שיניים, אינסטלאטור – עד חמישה מכשירים.

אתי בנדלר: מה הבעיה איתם?

דנה נויפלד: הוא לא עסקי.

אתי בנדלר: הוא לא לקוח עסקי.

נתי ביאליסטוק: הוא מעוגן בחוק הזה.

כרמל שאמה-הכהן: לא, הוא מדבר על כך שמשלמים את המחיר ברמת התמחור, לא ברמת ההשתחררות מקנסות.

כרמל שאמה-הכהן: אנחנו מדברים על הקנסות פה.

כרמל שאמה-הכהן: הקנסות משוחררים כמו לקוח פרטי.

שי חכשור: אז זה מעולה.

יוליה שמאלוב-ברקוביץ: ראית איך השפעת - -

כרמל שאמה-הכהן: בשלב הזה מיצינו את הדיון בנקודה הזאת.

כרמל שאמה-הכהן: אני רוצה לעבור לעניין ניתוק הזיקה.

כרמל שאמה-הכהן: יצא לי לדבר עם אחת מחברות הסלולר, ואתמול אף לאחר היעדר תשובה אם כן או לא – מבחינת

כרמל שאמה-הכהן: כם הכחשתם את זה – הוצגה לי הקלטה של שיחה מאתמול עם נציג שירות של חברת סלקום, אם אינני טועה, שבה היא בפירוש אומרת:

כרמל שאמה-הכהן: ניתן הטבה כזאת אם אתה רוכש את המכשיר אצלנו; ניתן הטבה אחרת אם אתה מגיע עם מכשיר מבחוץ.

כרמל שאמה-הכהן: לדעתי, זה בניגוד, משרד התקשורת, להנחיות.

כרמל שאמה-הכהן: כל ההסכמה שלי וההבנה שלי לעצור, לשים ברקס על הסיפור של הטיפול בציוד קצה נבע מהעובדה ששר התקשורת באמת פנה ואמר, יש לנו ההוראות של ניתוק זיקה, בשלב הזה עוד לא ברור לנו לאן שוק הסלולר הולך, בואו נעצור ונעשה חשיבה מחדש וניתן פסק זמן.

כרמל שאמה-הכהן: לא הייתי שלם עם ההחלטה הזאת, התחושה שלי אמרה אחרת.

כרמל שאמה-הכהן: אמרנו שלא נמצה את הדיון בסיפור ציוד קצה בהצעת החוק הזאת, אבל ברגע שעלו הנתונים האלה – ועדכנתי אתמול גם את השר – אני לא יכול להישאר אדיש.

כרמל שאמה-הכהן: אני לא אוכל להיות שלם עם זה לגמרי ולא באופן חלקי, ואנחנו צריכים לדון בזה באופן מחודש.

כרמל שאמה-הכהן: בבקשה, סלקום.

דורי ציקו: אני לא מכיר ספציפית את ההקלטה - -

כרמל שאמה-הכהן: ההצעה שלי שאני מניח אותה על השולחן זה ניתוק זיקה מוחלט שיתחיל מ-1 בינואר 2013.

כרמל שאמה-הכהן: ניתוק זיקה מוחלט – לא פיקוח על מחיר ההטבה ולא דבר כזה או אחר.

דנה נויפלד: מה זה אומר?

אתי בנדלר: שתהיינה שתי עסקאות שונות שאינן תלויות אחת באחרת.

כרמל שאמה-הכהן: ואין לתת הטבה על המכשיר בשום דרך במסלול.

כרמל שאמה-הכהן: גם משרד התקשורת הביע בעבר שזאת המגמה שלו.

נתי ביאליסטוק: זה עדיין בבדיקה אצלנו בצוות המקצועי, עוד לא קיבלנו החלטה סופית בנושא הזה.

נתי ביאליסטוק: אבל כן, זאת מגמה שהתחלנו לבדוק.

כרמל שאמה-הכהן: זה גם אמרתי לשר, שמבחינתי אין בעיה שלשר תהיה סמכות לבחון בהתקרב המועד הרלוונטי את הנתונים בשוק; גם את רמת התחרות, גם את יישום ההוראות שלו בדבר ניתוק זיקה וגם את מצבן הפיננסי של חברות הסלולר, וייתן לו סמכות לדחות את תאריך התחילה של ניתוק הזיקה המלא.

כרמל שאמה-הכהן: אין לנו בעיה עם זה.

כרמל שאמה-הכהן: נקווה שעד אז תגיעו סוף-סוף למסקנות סופיות.

דורי ציקו: בלי קשר להצעה הספציפית שהצגת עכשיו שמונחת על השולחן - -

כרמל שאמה-הכהן: כבר דיברנו עליה לפני שניים-שלושה דיונים.

דורי ציקו: נכון, אני רוצה לדבר על המקרה הספציפי שכאילו בעטיו הנושא עולה שוב.

דורי ציקו: בהמשך לשיחה שהייתה בדקתי את הנושא שוב בעקבות הדיונים.

דורי ציקו: שוב, מבחינת הכללים הקיימים בחברה – ובדקתי את זה אתמול כמה פעמים עם כמה גורמים שונים – הכללים אומרים בצורה מפורשת את מה שחוק ניתוק זיקה אומר, וזה שלא תינתן הטבה - -

קריאה: - - -

דורי ציקו: מה שאומר תיקון הרישיון בנושא ניתוק זיקה.

דורי ציקו: - - וזה שלא ניתנת הטבה אחרת למנוי שקנה מכשיר ממני או קנה את אותו מכשיר מגורם אחר.

דורי ציקו: במידה שיש הקלטה כזאת או אחרת, צריך לזכור, אגב, שיכול להיות שנציג מסוים, מקרה אחד, מקרה שני, מקרה שלישי – שיש טעויות, אני לא אומר שלא.

דורי ציקו: יכול להיות שיש הקלטה כזאת באמת, ובאמת נאמר כזה דבר.

דורי ציקו: אבל זה עדיין לא אומר שזאת מדיניות החברה, ויותר חשוב – שיש מגמה בעייתית.

דורי ציקו: גם אם משרד התקשורת יבדוק את כמות התלונות שהגיעו אליו בעבר בנוגע לניתוק זיקה, והיום, ואנחנו רואים את כמות התלונות שמגיעות לחברה – גם מהמשרד, אבל גם ישירות מצרכנים בנושא הזה, ומדובר בדברים שהם יחסית שוליים.

דורי ציקו: אף פעם, בשום נושא, לא רק בנושא ניתוק זיקה, אתה לא מגיע למאה אחוז שאף אחד מאלפי הנציגים שקיימים לא טועה.

דורי ציקו: יכול להיות שיש מקרים, ובמקרים האלה אנחנו מטפלים בצורה מאוד חמורה, ואם אני אדע ספציפית על נציג כזה או אחר שגם זה מה שקרה, הוא יטופל - -

כרמל שאמה-הכהן: התשובה שלך ברורה.

דורי ציקו: - - אבל מבחינת מדיניות אין כזה דבר.

דורי ציקו: וזה מיושם בצורה מלאה.

כרמל שאמה-הכהן: שי, בבקשה, רצית לומר משהו בעניין הזה.

שי חכשור: ממה שאנחנו חווים מלקוחות – אני לא יודע איזה פניות אתה מקבל, אבל בשבועיים האחרונים זאת תופעה גורפת בסלקום, שכל מי שקונה מכשיר בשוק החופשי ומגיע לקבל את חוק ניתוק זיקה נתקל במכבסת מילים: "הזיכוי הוא לא על המכשיר, הזיכוי הוא על החבילה".

שי חכשור: אז אפשר לבדוק כמה לקוחות קיבלו ניתוק זיקה במהלך התקופה הזאת.

דורי ציקו: אני מסכים איתך שעד כמה שבועות - -

שי חכשור: גם בשבועות בודדים שנתקלנו בהם, והעברנו למשרד התקשורת במיילים את הטיפול, וזה באמת טופל במחלקה המשפטית.

שי חכשור: אבל כרגע בפרטנר ובסלקום יש תופעה של מכבסת מילים, שאומרים: "הזיכוי הוא על החבילה".

כרמל שאמה-הכהן: אני רוצה להבין: בפועל מציעים ללקוח בסופו של דבר הטבה בסכום שונה אם הוא קנה את המכשיר?

שי חכשור: במפורש כן.

כרמל שאמה-הכהן: מה סדר הגודל של ההפרש?

שי חכשור: על אייפון 4S הם נתנו בערך 100 שקל - -

כרמל שאמה-הכהן: למי שקונה בתוך החברה?

שי חכשור: למי שקונה מהם.

שי חכשור: ללקוח שלא רכש מהם הם הציעו 29 שקלים בסלקום ו-39 שקלים בפרטנר.

כרמל שאמה-הכהן: שזה דרמטי.

דורי ציקו: אין ספק שבהנחה שהדברים האלה נכונים זה דרמטי, אבל שוב, התלונות שמגיעות, ובסוף, לפי מה שאתם אומרים, זה עבר למשרד התקשורת אז התלונות האלה היו אמורות להגיע אלינו; ואם זה לא עבר אז אותו לקוח אמור להתלונן בפניי, ולהגיד לי למה אני נותן לו הטבה נמוכה.

דורי ציקו: אנחנו לא רואים את הדברים האלה.

שי חכשור: אני חוזר: התלונות שהיו בעבר העברנו - -

דורי ציקו: לא, אני מדבר גם על השבועות האחרונים.

שי חכשור: אני מדבר על משהו גורף, זה לא לקוח אחד או שניים.

שי חכשור: זאת החלטה שכנראה קיבלתם בחברה.

דורי ציקו: אין החלטה כזאת.

דורי ציקו: אתה לא יכול להגיד מה ההחלטה אצלי בחברה, ואני כן יכול להגיד.

שי חכשור: אני לא אומר, אני עובד על פי עובדות.

שי חכשור: עובדה היא שאתם לא מכבדים את החוק.

כרמל שאמה-הכהן: אם אנחנו עכשיו מתקשרים?

שי חכשור: נו, תעשה, מהמכשיר שלך.

שי חכשור: שים אותו על ספיקר מול כולם, תתקשר: 1-800-052-052.

שי חכשור: תהיו בשקט כולם, תגיד: אני לקוח באורנג', אני רוצה לעבור אליכם, אני רוצה אייפון, מה החבילה שאת נותנת לי?

שי חכשור: היא תגיד לך: 274 שקל, 1,000 דקות, 1,000 SMS וחבילת DATA.

שי חכשור: תגיד לה, ואם אני קונה את המכשיר בשוק החופשי – מה אז אני מקבל?

שי חכשור: תקשיב לשיחה.

כרמל שאמה-הכהן: ומה היא תגיד לי?

שי חכשור: היא תגיד לך שהזיכוי על החבילה משתנה כרגע, אני מעלה את המחיר ל-299, והזיכוי לא יהיה אותו זיכוי.

כרמל שאמה-הכהן: כלומר גם החבילה הופכת להיות יקרה יותר וגם הזיכוי נמוך יותר?

יוליה שמאלוב-ברקוביץ: קודם היא צריכה לענות לך.

כרמל שאמה-הכהן: מה המספר?

שי חכשור: 1-800-052-052.

כרמל שאמה-הכהן: אני מציע שאתה תדבר איתה כי אני לא בקי בפרטים.

יוליה שמאלוב-ברקוביץ: אדוני היושב ראש, אני עושה את זה באופן קבוע בוועדה לפניות הציבור ומגלה הרבה דברים מעניינים כשאני מתקשרת.

יוליה שמאלוב-ברקוביץ: (האורח מתקשר לחברת סלקום)

כרמל שאמה-הכהן: עד שיענו לו מחברת סלקום – אנחנו נראה גם את זמן ההמתנה.

שי חכשור: אני אנמיך את זה עד שהיא תענה.

כרמל שאמה-הכהן: תטפל בזה עד שיענו לך.

כרמל שאמה-הכהן: כן, בבקשה.

וגיף אליאב: אדוני היושב ראש, יש סיבה מאוד ברורה מדוע חברות סלולר כל כך מתעקשות שיקנו את המכשיר מהן: ברגע שמשרד התקשורת הגביל אותם מבחינת תקופת ההתחייבות הם מצאו דרך מאוד מקורית לחייב.

כרמל שאמה-הכהן: זה ברור.

וגיף אליאב: הנושא עלה בוועדה לפניות הציבור של הכנסת, וחברת הכנסת ברקוביץ' הייתה נוכחת שם.

וגיף אליאב: הם מוכרים את המכשיר במחיר השוק, אבל קובעים מחיר מחירון שהוא בדרך כלל פי כמה וכמה יותר גבוה.

וגיף אליאב: כשהצרכן מבקש להתנתק הם דורשים ממנו מחיר הטבה שהיא הטבה מלאכותית לכל דבר.

וגיף אליאב: באמצעות מכירת מכשיר סלולר הם בעצם קושרים - -

כרמל שאמה-הכהן: דנו על זה בוועדה.

וגיף אליאב: אני יודע שהנושא עלה.

וגיף אליאב: אבל הם בעצם לא חוששים או חוששים פחות מלשלם קנס בהתאם להנחיות הקיימות.

וגיף אליאב: חוששים שיהיה נתק זיקה מוחלט כי בעצם זה מה שיכפה עליהם להתחרות בצורה אחרת לגמרי.

וגיף אליאב: אז אני מבקש מאוד מאדוני לשקול שוב את העניין הזה, וכן להכליל בהצעה, שהיא הצעה יותר ממבורכת, שבאה לתת מענה ענייני לאותה סוגיה.

כרמל שאמה-הכהן: כן, בבקשה.

- נר: אני מפרטנר.

- נר: אני רוצה קודם להצטרף לדברים של דורי:

- נר: אין שום שינוי במדיניות שלנו לגבי ניתוק זיקה.

- נר: אנחנו עומדים בכל ההוראות של הרישיון בנושא הזה.

- נר: יותר מזה, אנחנו היינו בקיץ במשרד התקשורת, באגף הפיקוח, והוצגה איזושהי תמונה של תלונות יחסית רבות מצד הלקוחות, ואנחנו עשינו טיפול שורש בנושא הזה.

- נר: עשינו רפורמה שגם משרד התקשורת פה בטוח יצטרף אליי ויגיד שהיא הוכיחה את עצמה, עם מצגות ותדרוכים ורענונים לנציגים.

- נר: אנחנו מעבירים אפילו דוח חודשי למשרד התקשורת כל חודש שמתאר איזה תלונות הגיעו אלינו, ואיך הם טופלו.

- נר: ואתם רואים ירידה דרסטית קיצונית.

- נר: דורי אומר שתמיד יהיו תלונות, ואני רוצה להצטרף – תמיד יהיו תלונות, ואף פעם לא יהיה מאה אחוז שלמות.

- נר: כי כשאתה מנהל מערך של נציגים בסדר גודל כזה זה מאוד יומרני לחשוב שאפשר להגיע למאה אחוז שלמות.

- נר: אני רוצה להתייחס ספציפית לגבי התוכניות שלנו, של אורנג'.

- נר: התוכניות שלנו היום לא בנויות בשיטה של חיוב זיכוי, הן בנויות בשיטה שאם אתה קונה מכשיר באורנג' או מביא מכשיר מבחוץ, וכל זמן שאתה נמצא בתוכנית, אתה מקבל הטבה קבועה בחשבונית.

- נר: זה לא קשור, למעשה, לחיוב ולזיכוי כמו שרוב הלקוחות התרגלו שזה המודל.

- נר: אנחנו שינינו מודל.

- נר: אז יכול להיות שיש בעיה של טרמינולוגיה, שלקוח מתקשר ואומרים לו "ניתוק זיקה", אז מסבירים לו שזה בעצם לא ניתוק זיקה, זה לא משנה – אתה תביא מכשיר מאיפה שאתה רוצה, תקבל את ההטבה.

- נר: לא משתמשים בטרמינולוגיה הזאת של "חיוב זיכוי".

- נר: יותר מזה, אני רוצה לחדד את הנקודה הזאת של ניתוק זיקה.

- נר: אנחנו לכאורה יכולנו מרגע השקת תוכניות התעריפים החדשות להגיד שמי שקנה מהמועד הזה מכשיר או אצלנו או בחוץ, יקבל את ההטבה.

- נר: אז היינו עומדים בכללי ניתוק זיקה.

- נר: אבל אנחנו הלכנו כברת דרך משמעותית הרבה יותר, ואמרנו, שכל מי שיביא לנו ממקור חיצוני, שנתיים אחורה, מכשיר שהוא קנה בחוץ הוא יקבל גם את ההטבה הזאת בתוכנית.

- נר: כך שהטענות האלה הן ממש לא ברורות לי אפילו.

- נר: אין מדיניות כזאת בפרטנר.

- נר: האם יכולה להיות תקלה כזאת או אחרת או חוסר הבנה של נציג זה או אחר?

- נר: כן, יכולה להיות.

- נר: אבל כעניין של מדיניות וכשמסתכלים במספרים גדולים, כמו שאנחנו מקבלים פניות במספרים גדולים – אין מצב כזה.

- נר: פשוט אין מצב.

כרמל שאמה-הכהן: עוד לא ענו בסלקום?

שי חכשור: עוד לא.

כרמל שאמה-הכהן: כן, בבקשה.

גלעד מיכלסון: בתקופה האחרונה חברות הסלולר מורידות יותר את התנאים של זכותן מבחינת הזיכוי ובמקביל, כמובן, את ניתוק הזיקה.

גלעד מיכלסון: אבל מצד שני מי שרוכש מהם מכשיר מקבל לפעמים הטבות מסוג אחר, לא מזמן אחר, שאם אתה רוכש באופן פרטי, אתה לא תקבל.

גלעד מיכלסון: למשל, דיבורית לרכב בתנאים טובים או למשל, היה מבצע של סמארט-פון פלוס טאבלט - -

דורי ציקו: שגם היה בו ניתוק זיקה.

גלעד מיכלסון: לא.

גלעד מיכלסון: אני ניסיתי לבוא עם סמארטפון שלי לקבל את המבצע הזה ולקבל את הטאבלט, ואמרו לי שלא ניתן.

גלעד מיכלסון: זה מתועד אצלי.

דורי ציקו: זה לא עניין של טבלט.

דורי ציקו: כשאתה בא עם סמארטפון ועם טאבלט אתה מקבל את ההחזרים שאני מחויב לתת אחרי ניתוק הזיקה.

דורי ציקו: זה לא משנה.

גלעד מיכלסון: האמת היא שמבחינה חוקית אתם עומדים בזה, כי ניתוק זיקה זה רק על זמן אוויר.

גלעד מיכלסון: אבל זה לא נוגע לגבי הטבות אחרות למי שרוכש מכשיר מחברת הסלולר.

כרמל שאמה-הכהן: כן, בבקשה.

מיטל בשרי: המועצה לצרכנות קודם כול מברכת על ההחלטה שלך להכליל את האיסור על ההטבה – זה פשוט לברך על המוגמר הפעם.

מיטל בשרי: בפועל מה שקורה בניגוד למה שדורי אמר, יש תלונות על כל החברות בנושא הזה.

מיטל בשרי: כאשר החברות מבטיחות לצרכנים הטבה הצרכנים אינם מודעים למחיר שישלמו לאחר שתיגמר ההטבה.

מיטל בשרי: כאשר מבטלים את קנסות היציאה, וצרכן ירצה לעבור לחברה אחרת הוא יצטרך פשוט לשלם מחיר הרבה יותר גבוה, והוא לא מודע לכך.

מיטל בשרי: צרכנים, מציעים להם הטבה חינם.

מיטל בשרי: צרכן חושב שזה חושב שזה חינם, צרכן חושב שזה במחיר של 100 שקל לאורך כל התקופה, וצרכן נשאר בחברה פשוט בגלל אותה הטבה שניתנת לו.

מיטל בשרי: זה היה החסם האחרון שכבל את הצרכנים לחברות הסלולר.

מיטל בשרי: לכן אנחנו מברכים על המוגמר.

מיטל בשרי: המועצה לצרכנות גם שלחה ליושב הראש הצעה לנוסח, ואנחנו נשמח אם תקבל אותה.

- נר: כשאנחנו באים לקבל כל מיני החלטות שהן באמת רציניות ומשפיעות על ההתנהלות העסקית שלנו בצורה משמעותית, וראינו איך ההחלטות שהתקבלו בשנתיים האחרונות השפיעו על ההתנהלות העסקית שלנו, אי אפשר לדבר על מקרה כזה או אחר.

- נר: צריך לדבר על מגמות ועל מספרים – האם התופעה הזאת - -

כרמל שאמה-הכהן: סליחה, שנייה.

שי חכשור: שיחת טלפון עם נציג שירות מחברת פרטנר.

יוליה שמאלוב-ברקוביץ: כל הכבוד לסלקום, באמת.

דורי ציקו: זה לא עניין של "כל הכבוד".

לאה ורון: כל הכבוד למי שהצליח לדווח לנציג שזה המצב.

שי חכשור: חשוב לי לספר על שיחה לגמרי שונה מאתמול שהוקלטה - -

דורי ציקו: בדיוק כמו שזאת שיחה אחת, יכולה להיות שיחה שאומרת שאם אתה קונה מאתנו על החבילה אתה מקבל זיכוי הרבה יותר גבוה.

יוליה שמאלוב-ברקוביץ: מי דיבר איתו?

יוליה שמאלוב-ברקוביץ: מי הודיע להגיד לו שזה עולה יותר זול?

יוליה שמאלוב-ברקוביץ: מי עשה את זה?

- נר: את מייחסת לנו כוחות שאין לנו.

יוליה שמאלוב-ברקוביץ: אני חייבת להגיד שיש לכם כוחות קרינה ומאגיה מאוד מרשימים.

דורי ציקו: אני רוצה להתחבר למה שיהל אמרה קודם, וזאת נקודה חשובה: בדיוק כמו שהייתה השיחה הזאת - -

כרמל שאמה-הכהן: מיצינו בשלב הזה את שתי הנקודות.

כרמל שאמה-הכהן: נמשיך בבירור ונקיים דיון נוסף.

אברהם נחמן לייטנר: לנציג משרד התקשורת אני רוצה לומר שאני חושב דבר אחד: שבאמת, כמו שהשר כחלון שעשה המון למען - - - המשרד צריך להמשיך ולהוביל בנושא של הלקוח העסקי.

כרמל שאמה-הכהן: תודה, הישיבה נעולה.